חוק הפיקוח על שירותים פיננסיים (קופות גמל) (תיקון מס' 21), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2730, עמ' 730, 2018-07-08T00:00:00+03:00
מוצע לקבוע כי מעביד יוכל למשוך את כספי הפיצויים שהפקיד לעובד רק במידה ומסר בתוך 4 חודשים מיום סיום יחסי העבודה פסק דין הצהרתי לפיו העובד לא זכאי לכספים הללו והם שייכים למעביד, או שהמציא אסמכתא בתוך התקופה האמורה על נקיטת הליך משפטי לפס"ד הצהרתי כאמור או לפס"ד לפי סעיף 16 או 17 לחוק פיצויי פיטורין, והתקבלה הכרעה סופית בהליך בעניין זכאותו של המעביד לכספי הפיצויים אף לאחר תקופה זו, או שהמציא בתוך 4 חודשים את המסמכים - הודעה מאת המעביד שכספי הפיצויים שהופקדו עבורו ניתנים להחזרה והודעה מאת העובד שנחתמה אחרי סיום יחסי העבודה לפיה כספי הפיצויים כאמור ניתנים להחזרה למעביד.
יחסי עבודה שהסתיימו ערב כניסתו של חוק זה לתוקף, מניין הימים הנדרשים למתן ההודעה כאמור יחל החל מיום פרסומו של חוק זה.